Tursko mūšis

Tursko (arba Didžiojo Tursko) mūšis – 1241 m. vasario 13 d. įvykusios mongolų ir Lenkijos kariuomenių kautynės, vienas svarbiausių pirmosios mongolų invazijos į Lenkiją mūšių. Mūšis baigėsi Lenkijos kariuomenės, surinktos daugiausiai Krokuvos žemėje, pralaimėjimu.

1241 m. vasario pradžioje Lenkijos pajėgos, vadovaujamos Krokuvos vaivados Vladimiro (), susitelkusios Mechuvo apylinkėse, užblokavo kelią į Krokuvą. Tuo metu mongolų pajėgos judėjo link Krokuvos per Kopšivnicą, Vislicą ir Skalbmežą, o vėliau traukėsi į Didįjį Turską. Vaivados įsakymu lenkai nusprendė persekioti mongolus.

Tikėtina, kad mongolų vadas Baidaras tai numatė ir, naudodamas apsimestinio atsitraukimo manevrą, ieškojo geresnės pozicijos mūšiui. Pasak Jano Dlugošo, pirmasis susidūrimas baigėsi Lenkijos pergale ir kelių belaisvių išlaisvinimu. Tačiau antrasis susidūrimas baigėsi visišku Lenkijos riterių pralaimėjimu.Wacław Korta (1983). Najazd Mongołów na Polskę i jego legnicki epilog (lenkų k.). Śląski Instytut Nauk. p. 81. ISBN 978-83-00-00646-5

Viena iš priežasčių, dėl kurių mongolų kontratakos sėkmė buvo tokia didelė, buvo ta, kad lenkų pajėgos, užėmusios mongolų stovyklą, labiau susitelkė į grobio paieškas ir dalybas, nei į tai, kad priešais juos vis dar stovėjo reikšmingos priešo pajėgos.Karol Szajnocha, Historical Sketches, 1876, p.14 (Google e-book)

 Pasekmės 
Nors mūšis baigėsi lemiama mongolų pergale, jo eigą sunku nustatyti dėl nepatikimų Lenkijos šaltinių ir mūšio aprašymo mongolų šaltiniuose nebuvimo. Labiausiai tikėtina, atsižvelgiant į tai, kaip jie vykdė daugelį kitų žygių, kad mongolai galėjo apsimesti atsitraukiantys ir privilioti lenkus juos persekioti. Tada mongolai smogė į išsisklaidžiusias lenkų rikiuotes ir juos išžudė.Gerard Labuda (1983). Zaginiona kronika z pierwszej Połowy XIII wieku w Rocznikach królestwa Polskiego Jana Długosza: próba rekonstrukcji (lenkų k.). Wydawn. Nauk. Uniwersytetu im. Adama Mickiewicza. p. 218.

Gynybinių įtvirtinimų liekanos prie Tursko buvo matomos dar visai neseniai ir buvo siejamos su mongolų stovykla; vietiniai šią vietą vadino Zamczysko („pilies liekanos“).Frank McLynn, Genghis Khan (20150.

2012 m. pradžioje Didžiajame Turske pradėta statyti paminklą, skirtą mūšiui atminti.Dokończą pomnik w Tursku Wielkim 

 Išnašos 

Kategorija:1241 metai
Kategorija:Mongolų mūšiai
Kategorija:Lenkijos mūšiai
Kategorija:Mūšiai Lenkijos teritorijoje